**ИДЕЕН ПРОЕКТ НА ДИСЕРТАЦИЯ**

**Програма**: Организация и управление на производството

**Работно заглавие:** Изследване на управленски проблеми при организиране на електронна търговия за преработващата промишленост

**Обосновка на проблема:**

В последното десетилетие се наблюдава непрекъснато налагане на електронната търговия като съвременен начин за разпространяване на материални и нематериални продукти във всички сектори на нашата икономика. Предимствата, които тя предлага са както за потребителите, така и за производителите, които чрез разнообразните средства за интернет комуникации осигуряват близък и постоянен контакт с клиентите.

Процесът на навлизане на всяко производствено предприятие в дебрите на електронната търговия поставя нови предизвикателства пред организацията и управлението на производството, което трябва да отговори на очакванията на клиентите, динамиката на търсенето на продукти в глобалната мрежа и силната конкуренция. Непрекъснатото увеличаване на информационните потоци и появата на нови технологии и техники за комуникация изисква да се проучат новите проблеми при организирането и управлението на бизнеса с цел да се осигури по-гъвкаво управление на предприятието, съответстващо на засилващите се конкуренция, динамиката на средата и изисквания на потребителите.

В този смисъл е важно, от научна и практическа гледна точка, да се изследват причините и тенденциите в условията на електронна търговия и породените от това потребности от промяна в начина на организация и управление на производството.

**Форма на обучение**: **редовна**

**Ръководители**: доц. д-р Александър Петков, доц. д-р Антон Недялков